钦定古今图书集成/明伦汇编/闺媛典/第337卷 > 《保母墓志》晋·王献之
## 钦定古今图书集成/明伦汇编/闺媛典/第337卷 > 《保母墓志》晋·王献之

琅琊王献之保母，姓李名如意，广汉人也。在母家志
行高秀，归王氏，柔顺恭勤，善属文，能草书，解释老旨
趣。年七十，兴宁三年岁在乙丑二月六日，无疾而终。
仲冬季望，葬会稽山阴之黄阏冈下。殉以曲水小砚，
交螭方壶，树双松于墓上，立贞石而志之，悲夫！后八
百馀载，知献之保母宫于兹土者尚焉。